**Hotelijersko- turistička i ugostiteljska škola Zadar**

Antuna Gustava Matoša 40, 23000 Zadar

OIB: 91757782000 // RKP: 19773

Tel: 023/ 335-295

E-mail: htus.zadar@skole.hr

13.listopada 2022.godine

**PREDMET:**

**Obrazloženje prijedloga financijskog plana**

**za 2023. i projekcija plana za 2024. i 2025.**

1. **OSNOVNI PODACI O ŠKOLI:**

**Hotelijersko- turistička i ugostiteljska škola Zadar je javna ustanova srednjeg odgoja i obrazovanja. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 08. veljača 1993. godine).**

Škola djeluje u zgradi izgrađenoj 1972. godine, smještenoj izvan grada, pa većina učenika putuje javnim gradskim ili međugradskim prijevozom. Prostor se dijeli s Ekonomskom- birotehničkom i trgovačkom školom Zadar, te se raspolaže sa 15 specijaliziranih učionica, 3 praktikuma s garderobama, 8 kabineta, dvorane za tjelesni odgoj, vanjskim igralištem i knjižnicom.

Šifra škole: **13-107-519**

Ukupan broj učenika: **593**

Ukupan broj odjela: **30**

Ukupan broj radnika: **74**

Od toga: **1 ravnatelj, 1 tajnica, 2 stručna suradnika (pedagog i knjižničar), 1 psiholog, 1 voditeljica računovodstva, 1 administrativni radnik, te tehničko i pomoćno osoblje (6)**.

Škola obrazuje učenike za zanimanja: **kuhar, konobar, slastičar, turističko- hotelijerski komercijalist, hotelijersko- turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).**

Upravljanje: **Školom upravlja školski odbor (7 članova koji se imenuju na razdoblje od četiri godine).**

**Ravnatelj je poslovodni i stručni voditelj škole**.

**Stručna tijela Škole su Nastavničko vijeće i Razredno vijeće.**

**IMOVINA ŠKOLE**

Imovinu Škole čine nekretnine, pokretnine, potraživanja i novac.

**IZVORI FINANCIRANJA**

Škola se financira sredstvima **Ministarstva znanosti, obrazovanja i športa** (plaće i doprinosi na plaće, materijalna prava radnika iz Kolektivnog ugovora, naknada za nezapošljavanje osoba s invaliditetom), te decentraliziranim sredstvima **Zadarske županije** (materijalni izdaci), kao i **vlastitim sredstvima**, te sredstvima dobivenima putem **EU projekata**.

**OBRAZLOŽENJE PLANA**

U skladu s čl. 29. i 30. Zakona o proračunu (NN 87/08, 136/12, 15/15 i 144/21) i Zakona o fiskalnoj odgovornosti (NN 139/10, 19/14, 111/18) te nizom drugih propisa koji uređuju područje stjecanja i raspoređivanja proračunskih sredstava (Pravilnik o proračunskom računovodstvu i računskom planu, Pravilnik o proračunskim klasifikacijama), Ravnatelj Škole donosi prijedlog financijskog plana i obrazloženje plana za razdoblje 2023. – 2025. god.

Ravnatelj Škole odgovoran je za zakonito i pravilno planiranje i izvršavanje financijskog plana.

**Plan sadrži prihode i primitke iskazane po vrstama i po izvorima iz kojih potječu (Državni proračun, decentralizirana sredstva Zadarske županije, vlastita sredstva i sredstva za posebne namjene), te rashode i izdatke razvrstane prema izvorima financiranja, predviđene za trogodišnje razdoblje.**

**Svi prihodi i primici, te rashodi i izdaci utvrđeni ovim planom su uravnoteženi.**

Proračun koji Hotelijersko- turistička i ugostiteljska škola Zadar donosi za razdoblje 2023. – 2025. iskazan je u eurima (dok je službena valuta 2022. još uvijek kuna), odnosno svi iznosi iskazani u proračunu i financijskim planovima moraju biti iskazani u novoj službenoj valuti euru.

Ako navedeni akti sadržavaju i usporedne podatke za godine koje prethode danu uvođenja eura, podaci za te godine preračunavaju se iz kune u euro radi bolje usporedivosti podataka, uz primjenu fiksnog tečaja konverzije – 7,53450 kn i sukladno pravilima za preračunavanje i zaokruživanje iz navedenog Zakona.

1. **DECENTRALIZIRANA SREDSTVA ZADARSKE ŽUPANIJE**

| Razdjel | Program | Plan 2022. | Plan 2023. | Procjena 2024. | Procjena 2025. | Indeks 2023./2022. |
| --- | --- | --- | --- | --- | --- | --- |
| **030** | **2204-01** | 1.178.288,31 | 1.062.983,81 | 1.062.983,81 | 1.062.983,81 | 0,9 |
| **Iznos u** | **EUR** | **156.385,74** | **140.983,98** | **140.983,98** | **140.983,98** | **0,9** |

Program i sredstva su namijenjena financiranju materijalnih rashoda Škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala, te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno investicijskog održavanje zgrade i prostorija, osiguranje, članarine i ostali rashodi i izdaci povezani s redovnim radom Škole.

Rashodi i izdaci zasnivaju se na stanju tekuće 2022. godine, te usporedbom s prethodnim godinama i realnoj procjeni plana za sljedeću godinu, no kako je limit je smanjen za 115.304,50kn u odnosu na prethodnu godinu, sredstva su raspoređena prema mogućnostima.

Raspored sredstava obavljen je sukladno Uputi za izradu proračuna, te smo kod planiranja rashoda za osiguranje minimalnog financijskog standarda za decentralizirane funkcije primjenjivali zadane indekse.

**Za projekciju materijalnih rashoda držali smo se odobrenog limita za 2023. godinu, a za Hotelijersko- turističku i ugostiteljsku školu on iznosi 1.062.243,81 kuna, odnosno 140.983,98 eura. Za 2024. i 2025. godinu iznosi su isti kao i za 2023. godinu.**

1. **ADMINISTRACIJA I UPRAVLJANJE**

| Razdjel | Program | Plan 2022. | Plan 2023. | Procjena 2024. | Procjena 2025. | Indeks 2023./2022. |
| --- | --- | --- | --- | --- | --- | --- |
| **030** | **2204-07** | 9.321.000,00 | 10.321.000,11 | 10.579.025,17 | 10.843.500,73 | 1,1 |
| **Iznos u**  | **EUR** | **1.237.109,29** | **1.369.832,12** | **1.404.077,93** | **1.439.179,87** | **1,1** |

Pod programom Administracija i upravljanje planiraju se sredstva za rashode plaća zaposlenika Škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru, te naknada za nezapošljavanje osoba s invaliditetom. S obzirom na povećanje neoporezivih naknada navedenih u Pravilniku o izmjenama i dopuni Pravilnika o porezu na dohodak (NN 112/2022) koji je donesen 28.09.2022., te najave o povećanju osnovice plaća u prosvjeti, blago je povećan iznos u projekciji za trogodišnje razdoblje.

1. **VLASTITI PRIHODI I RASHODI**

Vlastiti prihodi su svi oni prihodi koje Škola ostvari obavljanjem poslova na tržištu, a to su: namjenski prihodi ( izdavanje duplikata svjedodžbi), te najam dvorane, najam vanjskog prostora poduzeću Tvornica kruha Zadar, ili najam praktikuma za polaganje majstorskih ispita. Novčana sredstva uplaćuju se na jedinstveni račun Zadarske županije, što je definirano čl. 60 Zakona o Proračunu (NN [87/08](https://www.zakon.hr/cms.htm?id=210), [136/12](https://www.zakon.hr/cms.htm?id=211), [15/15](https://www.zakon.hr/cms.htm?id=4582), 144/21). Kroz sustav Županijske riznice osigurani su svi podaci na temelju kojih se prati ostvarivanje planiranih prihoda i rashoda. Ukoliko se ne utroše sva sredstva, napravit će se plan uravnoteženja, a višak ostvarenog prihoda rasporedit će se u iduću proračunsku godinu.

Sva vlastita sredstva Škole troše se zakonski i namjenski, te se koriste za unaprjeđenje nastavno- obrazovnog procesa, administrativnih procesa, te redovnog i izvanrednog održavanja prostora unutar i van Škole. Temeljem plana uravnoteženja, povećani su iznosi za planirane rashode Škole, u skladu s materijalnim potrebama koje se očekuju tokom 2023. godine uzimajući u obzir smanjeni iznos decentraliziranih sredstava.

Prihod za posebne namjene

| Razdjel | Program | Plan 2022. | Plan 2023. | Procjena 2024.. | Procjena 2025. | Indeks 2023./2022. |
| --- | --- | --- | --- | --- | --- | --- |
| **030** | **2204-12** | 1.500,00 | 8000,00 | 8.200,00 | 8.405,00 | 5,0 |
| **Iznos u** | **EUR** | **199,09** | **1.061,79** | **1.088,33** | **1.115,54** | **5,0** |

* 1. **Višak sredstava SŠ**

| Razdjel | Program | Plan 2022. | Plan 2023. | Procjena 2024.. | Procjena 2025. | Indeks 2023./2022. |
| --- | --- | --- | --- | --- | --- | --- |
| **030** | **2204-12** | 8.000,00 | 36.000,00 | 36.900,00 | 37.822,52 | 4,5 |
| **Iznos u** | **EUR** | **1.061,79** | **4.778,03** | **4.897,48** | **5.019,91** | **4,5** |

* 1. **Višak sredstava SŠ – ERASMUS PROJEKTI**

**ERASMUS + - LUNA**

Šifra projekta: 2020-1-HR01-KA01-KA101-077274

| Razdjel | Program | Plan 2022. | Plan 2023. | Procjena 2024.. | Procjena 2025. | Indeks 2023./2022. |
| --- | --- | --- | --- | --- | --- | --- |
| **030** | **4302-90** | 43.000,00 | 20.000,00 | 0,00 | 0,00 | 4,0 |
| **Iznos u** | **EUR** | **5.707,08** | **2.654,46** | **0,00** | **0,00** | **4,0** |

Hotelijersko- turistička i ugostiteljska škola je 2020. godine dobila potvrdu od Agencije za mobilnost i programe EU za provedbu Erasmus + projekta LUNA, te je isplaćen dio odobrenih sredstava u iznosu od 93.486,46kn. Projekt se provodio tokom 2021. godine, te 2022. godine, te je uspješno završen u 2022. godini. Prema odobrenom završnom izvješću Škola je zaprimila i završnu isplatu od 23.275,03kn kojom će pokriti dio ostalih troškova, a dio će se prenijeti u sljedeću 2023. godinu kao pomoć u organizaciji i provođenju tekućeg Erasmus + projekta 'Različiti zajedno'.

**ERASMUS + KA1 – 'RAZLIČITI ZAJEDNO'**

Šifra projekta: 2022-1-HR01-KA122-SCH-000075154

| Razdjel | Program | Tekući plan 2022. | Plan 2023. | Procjena 2024.. | Procjena 2025. | Indeks 2023./2022. |
| --- | --- | --- | --- | --- | --- | --- |
| **030** | **4306-16** | 56.500,00 | 108.790,12 | 41.322,53 | 0,00 | 2,0 |
| **Iznos u** | **EUR** | **7.498,84** | **14.438,94** | **5.484,45** | **0,00** | **2,0** |

U kolovozu 2022. godine je potpisan ugovor o dodjeli bespovratnih sredstava za Erasmus + KA1 projekt 'Različiti zajedno' koji će se provoditi u Hotelijersko- turističkoj i ugostiteljskoj školi Zadar tokom 2022., 2023. i 2024. godine. Uplaćeno je 80% odobrenih sredstava za provedbu projekta i to u iznosu od 165.290,12kn. Planirane pozicije za 2023.godinu se odnose na troškove službenih putovanja ( 68.790,14kn// 9.130,02eur), te troškove kotizacija za stručna usavršavanja (40.000,00kn// 5.308,92eur). Svrha projekta je organizirati timove za inkluzivno učenje, ojačati nastavničke kompetencije u metodologiji rada s učenicima s poteškoćama (u posebnim razrednim odjeljenjima i u redovnoj nastavi), educirati sve učenike o toleranciji, empatiji, asertivnoj komunikaciji i prihvaćanju različitosti i jedinstvenosti pojedinca. Aktivnosti se odnose na nastavničke mobilnosti i diseminaciju evaluacija. Pokazatelji uspješnosti se odnose na nastavnike koji će biti uključeni u mobilnosti (13 nastavnika) , te broj nastavnika koji će biti obuhvaćeni edukacijama putem kolegijalne podrške, te učenici koji će također biti uključeni u projekt putem radionica.

1. **POMOĆI IZ DRŽAVNOG PRORAČUNA**

Planirane su tekuće pomoći iz Državnog proračuna, odnosno pomoći iz Ministarstva znanosti i obrazovanja, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo. Značajno povećanje za 2023. odnosi se na trošak prijevoza učenika s posebnim potrebama jer se za školsku godinu 2022./2023. povećao broj učenika koji koriste navedenu uslugu, te se povećao i trošak prijevoza ( cijena goriva).

| Razdjel | Program | Plan 2022. | Plan 2023. | Procjena 2024. | Procjena 2025. | Indeks 2023./2022. |
| --- | --- | --- | --- | --- | --- | --- |
| **030** | **2205-12** | 60.000,00 | 128.000,00 | 131.200,14 | 134.480,00 | 2,0 |
| **Iznos u** | **EUR** | **7.963,37** | **16.988,53** | **17.413,25** | **17.848,57** | **2,0** |

U navedene tri godine želimo podići kvalitetu nastave na što višu razinu i to kontinuiranim kvalitetnim usavršavanjem nastavnika, sudjelovanjem na seminarima i stručnim skupovima, te podizanjem materijalnih i drugih uvjeta u Školi, a sve u skladu s Planom i programom Škole, te našim mogućnostima.

Škola također planira i dalje sudjelovati i doprinositi daljnjem razvoju putem EU projekata, te našim zaposlenicima i učenicima poboljšati uvjete rada i školovanja.

Kod učenika se trudimo razviti samoinicijativnost, marljivost, odgovornost, ali i njihovu poduzetnost kroz uključivanje u razne slobodne aktivnosti, sudjelovanje u manifestacijama, natjecanja, vježbeničke prakse, kao i druge školske projekte, te ih osposobiti za rad ili nastavak školovanja prema zahtjevima tržišnog gospodarstva.

I nadalje ćemo odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastaviti ćemo mjere racionalizacije i štednje na svim stavkama plana.

Ravnateljica

**Diana Radić Škara, prof.**